อาหารที่ทำจากถั่วเหลือง มีประโยชน์ หรือโทษต่อผู้หญิงที่กำลังเป็นมะเร็งทรวงอก?
นักวิจัยที่ศึกษาข้อมูลด้านสุขภาพของผู้รอดชีวิต จากการเป็นโรคมะเร็งทรวงอกจำนวนมากในจีนพบว่า การรับประทานอาหารทำจากถั่วเหลืองมากขึ้น อาจเ
นักวิจัยที่ศูนย์การแพทย์มหาวิทยาลัยVanderbilt ที่เมือง Nashville รัฐ Tennessee เสนอรายงานในวารสาร Journal ofthe American Medical Association ฉบับล่าสุดว่า ขณะที่ผลการศึกษาวิจัยบางรายบ่งชี้ว่ามีความเกี่ยวโยงกันระหว่างการรับประทานอาหาร ทำจากถั่วเหลืองกับการมีความเสี่ยงลดลงต่อการเป็นมะเร็งทวงอกนั้นการศึกษาอื่นๆ บ่งชี้ว่า อาหารทำจากถั่วเหลืองอาจทำให้เซลมะเร็งเติบโตขยายตัว และเพื่อที่จะศึกษาวิจัยเพิ่มเติมให้ได้ผลแน่ชัดยิ่งขึ้นในเรื่องนี้ นายแพทย์ เฉียวโอชูกับเพื่อนร่วมงานที่มหาวิทยาลัย Vanderbiltจึงทำงานร่วมกับศูนย์วิจัยผู้รอดชีวิต จากมะเร็งทรวงอกนครเซี่ยงไฮ้ ในการวิเคราะห์ข้อมูลเกี่ยวกับการรับประทานอาหารของผู้หญิงวัย 20 – 75 ปีมากกว่า 5,000 คนที่ได้รับการวินิจฉัยว่า เป็นมะเร็งทรวงอกในช่วง4 ปีจากเดือนมีนาคม 2545 ถึงเดือนเมษายน 2549 และติดตามผลการบำบัดรักษาจนถึงเดือนมิถุนายน2552 ปรากฏว่า ผู้ที่รับประทานอาหารโปรตีนถั่วเหลืองมาก มีความเสี่ยงต่อการเสียชีวิตน้อยกว่าผู้ที่รับประทานโปรตีนถั่วเหลืองน้อยราว 29 %และความเสี่ยงต่อการที่จะกลับเป็นมะเร็งชึ้นมาใหม่ลดลงราว 32 % นักวิจัยกล่าวว่าการที่จะได้ผลในการลดความเสี่ยงเช่นนั้น จะต้องรับประทานอาหารถั่วเหลืองวัน 11 กรัมและว่าการรับประทานมากกว่านั้น ไม่ได้มีประโยชน์มากขึ้นแต่อย่างใด นักวิจัยอธิบายว่าการรับประทานอาหารถั่วเหลืองเป็นประโยชน์ไม่ว่าเนือร้ายที่ทรวงอกนั้นเกิดขึ้นเนื่องจากฮอร์โมนเอสโตรเจนหรือไม่ใช่ก็ตาม ถั่วเหลืองนั้นอุดมด้วยสารประกอบที่เรียกว่า isoflavones ซึ่งทำงานทั้งในการรับและต่อต้านฮอร์โมนเอสโตรเจน ผลการวิจัยนี้ให้ข้อมูลที่สำคัญแต่นักวิจัยเตือนว่ายังมีสิ่งที่จะต้องคำนึงถึงหลายเรื่องรวมทั้งความแตกต่างในคุณภาพ รูปแบบ และปริมาณ ของการรับประทานอาหารทำจากถั่วเหลืองของผู้หญิงในแต่ละประเทศแต่ละสภาพการณ์ด้วยนักวิจัยยกตัวอย่างว่าผู้ในจีนรับประทานอาหารทำจากถั่วเหลืองมากกว่าผู้หญิงในสหรัฐราว 6 เท่า นักวิจัยบอกว่าจำเป็นจะต้องทำงานศึกษาวิจัยข้อมูลผู้ป่วยจำนวนมากกว่านี้ เพื่อเรียนรู้ทำความเข้าใจผลกระทบของการรับประทานอาหารทำจากถั่วเหลือง อย่างไรก็ตาม นักวิจัยกล่าวว่า ตอนนี้ผู้หญิงที่เป็นมะเร็งทรวงอกควรทราบว่า อาหารทำจากถั่วเหลืองนั้นปลอดภัยและอาจเป็นประโยชน์ต่อสุขภาพในเชิงป้องกันในระยะยาว และกล่าวชี้ด้วยว่าประโยชน์ที่จะได้นั้นมาจากอาหารถั่วเหลือง ไม่ใช่จากอาหารเสริมสารจากถั่วเหลือง